 KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2012. június 27-i ülésére)

Tárgy: A KTKT Egységes Iskola és Szakiskola Petőfi Sándor Általános Iskolája fejlesztésének finanszírozása
Kiskőrös Város Képviselő-testülete a 14/2008. (II.28.) Képviselő test. határozatával egyetértett a KTKT Egységes Iskola és Szakiskola Petőfi Sándor Általános Iskolája infrastrukturális fejlesztésével, illetve ehhez kapcsolódóan pályázat benyújtásával az „Alapfokú nevelési-oktatási intézmények és gimnáziumok infrastrukturális fejlesztése” című pályázati felhívásra. A 67/2009. (VI.17.) határozatával a Képviselő testület a támogatás ütemezését elfogadta.
Kiskőrös Város Önkormányzata és a Kiskőrösi Többcélú Kistérségi Társulás a fent említett pályázat támogatásával kapcsolatban az alábbi megállapodásokat kötötte korábban:

1. 507-31/2009. iktatószámú Megállapodás az 54.267.335 Ft önrészről,

2. 507-34/2009. iktatószámú Megállapodás a 20.000.000 Ft (működési célú támogatási kölcsön) fizetendő fordított ÁFA összegéről,

3. 64-41/2011. iktatószámú Megállapodás a 20.534.542 Ft (támogatás megelőlegezés) és 2.414.208 Ft ( felhalmozási célú támogatás) a 1790/334/10. sorszámú VÁTI Kft. számla végösszegéről,

4. 3337-61/2011. iktatószámú Kiegészítő megállapodás a 11.539.545 Ft kiegészítő szakértői díjról (a NOS Szeged Kft. NS/11/06-0043 számlaszámú számlája),
5. 27-60/2012. iktatószámú Kiegészítő megállapodás HMEI Zrt. 1266/334/10. számlaszámú számlája, amelynek bruttó összege az 5.238.932 Ft.

A Társulás jelezte, hogy további az Önkormányzatot terhelő tételek merültek fel:

HMEI Zrt. 1266/334/10. számlaszámú számlájának (amelynek bruttó összege az 5.238.932 Ft) késedelmes kifizetés miatt 436.303 Ft késedelmi kamat, 1.000 Ft postaköltség és 157.168 Ft eljárási díj megfizetésére kötelezett a KTKT. 
Ezen tételek a fent említett megállapodásokban nem szerepelnek.

Kiskőrös Város Polgármestere céltartalékából 595 ezer Ft-ot átcsoportosítással biztosított erre a célra.
A fentiek alapján javaslom, hogy a Képviselő-testület a határozat-tervezeteben foglaltak szerint döntsön.

Kiskőrös, 2012. június 18.









Domonyi László sk








    polgármester

HATÁROZAT-TERVEZET

1. Kiskőrös Város Képviselő-testülete vállalja, hogy az 594.471 Ft-ot biztosítja a Kiskőrösi Többcélú Kistérségi Társulás részére a DAOP-2007-4.2.1/2F azonosítószámú pályázathoz azzal a feltétellel, hogy a Társulás vállalja, hogy az összeg bankszámlára érkezését követő 3 munkanapon belül gondoskodik a továbbutalásról.
2. A Képviselő-testület felkéri a Polgármestert a határozat mellékletét képező kiegészítő megállapodás aláírására. 
Felelős:
polgármester

Határidő:
2012. július 15.

